Document ID: /roh_data/filtered/fineweb-2-filterrobots_roh.jsonl.gz/70723

La PPS ha fatg frunt cunter la lescha da clima durant la radunanza da delegads. President Marco Chiesa ha ditg che la lescha pericliteschia il provediment d'energia. La lescha pretenda che la Svizra desista davent da 2050 cumplettamain d'energias fossilas.
Uschia recumonda la partida senza cuntravusch da refusar la lescha tar las votaziuns dals 18 da zercladur. La taxaziun minimala da l'OECD cusseglia ella dentant d'approvar, quai cun mo duas cuntravuschs. La cussegliera naziunala Magdalena Martullo-Blocher ha propagà la parola da Gea avant ils delegads. I na dettia nagina autra pussaivladad. La taxaziun minimala pretenda ina taglia da 15% per interpresas multinaziunalas. Sch'in pajais na pretenda betg la taglia d'ina interpresa, po in auter pajais incassar quella.
Adattà al tema: